Cyber-shot-käyttöohjeet
Tulosta
Ensimmäiselle sivulle > MENU-kohteiden käyttö (kuvaus) > MENU-kohteet (kuvaus) > Tarkennus

## Tarkennus

Tarkentaminen näytön reunassa oleviin kohteisiin
Voit vaihtaa tarkennusmenetelmää. Käytä valikkoa, kun kunnollisen tarkennuksen aikaansaaminen on vaikeaa automaattitarkennustilassa.
AF tarkoittaa automaattitarkennusta (Auto Focus), joka säätää tarkennusta automaattisesti.
Valittu AF-etäisyysmittarin ruutu tulee näyttöön.

1. MENU (Tarkennus) haluttu tila

| (Monip. AF) | Tarkentaa automaattisesti kohteeseen kaikilla etäisyysmittarin ruudun alueilla. Kun suljinpainike painetaan puoliväliin valokuvaustilassa, vihreä kehys näkyy sen alueen ympärillä, johon on tarkennettu. Kun Kasvontunnistus-toiminto on käytössä, AF tarkentaa ensisijaisesti kasvoihin.
| (Keskip. AF) | Tarkentaa automaattisesti etäisyysmittarin ruudun keskellä olevaan kohteeseen. Käyttämällä yhdessä AF-lukon kanssa voit sommitella kuvan haluamallasi tavalla.
| (Pistem. AF) | Tarkentaa automaattisesti erittäin pieneen kohteeseen tai kapealle alueelle. Käyttämällä yhdessä AF-lukon kanssa voit sommitella kuvan haluamallasi tavalla. Pidä kamera paikallaan, jotta kohde ja AF-etäisyysmittarin ruutu pysyvät kohdakkain.

Huomautuksia

- Kun käytetään [Digitaalizoomaus] -asetusta, AF-etäisyysmittarin ruutu ei ole käytössä ja näkyy pisteviivoina. Tässä tapauksessa kamera pyrkii tarkentamaan näytön keskellä oleviin kohteisiin.

- Jos tarkennustilaksi on valittu jokin muu kuin [Monip. AF], kasvontunnistustoimintoa ei voi käyttää.

- Valitun kuvaustavan mukaan eräitä MENU-kohteita ei välttämättä voi asettaa. Lisätietoja on kohdassa ”MENU-kohteet, jotka eivät ole käytössä eräissä kuvaustavoissa”. [Tietoja]

### Tarkentaminen näytön reunassa oleviin kohteisiin

Jos kohde on epäterävä, noudata seuraavia ohjeita:

1. Sommittele kuva uudestaan niin, että kohde on AF-etäisyysmittarin (A) keskellä, ja tarkenna sitten kohteeseen painamalla suljinpainike puoliväliin (AF-lukko).

1. Kun AE/AF-lukon ilmaisin (B) lopettaa vilkkumisen ja jää palamaan, palaa kokokuvaan ja paina suljinpainike pohjaan asti.

- Voit kokeilla tätä niin monta kertaa kuin on tarpeen, jos et paina suljinpainiketta pohjaan asti.

Takaisin ylös